
GÖDÖLLŐ TURIZMUSÁNAK VIZSGÁLATA

Kulcsszavak: turizmusfejlesztés;Gödöllő;koncepció;elvek

Magyarországon az Európai Unióhoz való csatlakozást követően kialakult régiók céljai a támogatások egyszerűbb pályázhatósága, elosztása és statisztikai szempontból a könnyebb nyomon követhetőség, hatékonyabb, célzottabb adatkezelés. E csatlakozást követően nem csak „tervezési statisztikai régiók” alakultak ki, hanem létrehozták a turisztikai régiókat is. Így több lehetőség nyílt meg egy adott terület idegenforgalmának fejlesztésére. Az eredményes fejlesztések megvalósulása érdekében turizmusfejlesztési koncepciókat dolgoztak ki.

Dolgozatom célja: Gödöllő turizmusának vizsgálata.

A téma feltárásának első lépéseként bemutatom a turizmus üzletágát, működését és az irányítását segítő főbb szerveket. Röviden áttekintem a turizmushoz kapcsolódó legfontosabb fogalmakat. Kitérek a turizmus rendszerére, ahol bemutatom, hogy az idegenforgalom hogyan kötődik, kapcsolódik a környezetéhez.
Általánosan foglalkozom Gödöllő turizmusának bemutatásával, kutatásom szempontjából a látnivalók közül a legfontosabbak sajátosságait emelem ki. Munkám során a hazai szakirodalmat, a turizmus törvénytervezetet, rendeleteit, szakmai oldalakat használom fel. Kutatásom során Gödöllő turizmusfejlesztési koncepcióját, turisztikai nyomtatott publikációját és elektronikus kiadványait összevetem a Turisztikai Világszervezet Közgyűlés elveivel.
 



